วรภัค’ทิ้งไทยพาณิชย์ รับแผนปรับโครงสร้าง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — “วรภัค” ลาออกรับแผนไทยพาณิชย์ปรับองค์กรรวบสายงานธุรกิจขนาดใหญ่ อาทิตย์คุมหมด
แหล่งข่าวจากธนาคารไทยพาณิชย์ เปิดเผยว่า วันที่ 23 ก.ย. ธนาคารปรับโครงสร้างของสายงานธุรกิจขนาดใหญ่ โดยจะยุบรวมสายงาน 1 และ 2 เข้าด้วยกัน คาดว่าสัปดาห์นี้ธนาคารจะประกาศอย่างเป็นทางการอีกครั้ง 
“เหตุการณ์นี้เกิดใกล้เคียงกับข่าวการลาออกของนายวรภัค ธันยาวงษ์ รองผู้จัดการใหญ่ กลุ่มธุรกิจขนาดใหญ่ 1 จริง แต่ไม่แน่ใจว่า 2 เรื่องนี้เกี่ยวกันหรือไม่ คนที่รู้ก็มีแต่เจ้าตัว” แหล่งข่าวเปิดเผย
แหล่งข่าวเปิดเผยว่า หลังรวบสายงานธุรกิจขนาดใหญ่เข้าด้วยกัน ต่อไปนายวรภัคต้องขึ้นตรงกับนายอาทิตย์ นันทวิทยา รองผู้จัดการใหญ่ กลุ่มธุรกิจขนาดใหญ่ 2 
นายศิริชัย สมบัติศิริ รองผู้จัดการใหญ่ ธนาคารทหารไทย กล่าวว่า มีการเปลี่ยนแปลงจริง แต่เฉพาะธุรกิจขนาดใหญ่ ซึ่งการเปลี่ยนแปลงเกิดขึ้นได้ตลอดเวลาในองค์กร สำหรับสายงานเอสเอ็มอียังไม่เปลี่ยนแปลง เพราะเพิ่งเริ่มเดินหน้าได้เพียง 8 เดือน 
นายวิชิต สุรพงษ์ชัย ประธานกรรมการบริหาร ธนาคารไทยพาณิชย์ ปฏิเสธจะตอบคำถาม โดยได้ยกมือขึ้นป้องปาก พร้อมปัดให้ไปถามฝ่ายสื่อสารองค์กร
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ กล่าวว่า กำลังจะแถลงข่าวอย่างเป็นทางการ
ด้านนายวรภัค ยืนยันว่าจะให้คำตอบอีกครั้งหลังวันที่ 5 ต.ค.นี้ 
“ถ้าพูดกันตามตรง ต้นทุนของผมสูง เปรียบเหมือนผมเป็นปลัดกระทรวงแล้ว จะให้กลับไปเป็นอธิบดี เป็นรองปลัดกระทรวงอีกก็คงยาก เพราะตำแหน่งปลัดกระทรวงมีไม่กี่ตำแหน่ง” นายวรภัค กล่าว
&amp;&lt;2288;
 
แหล่งข่าวจากตลาดทุน เปิดเผยว่า ขณะนี้ตลาดเงินตลาดทุนรับรู้แล้วว่า นายวรภัค ธันยาวงษ์ รองผู้จัดการใหญ่ กลุ่มธุรกิจขนาดใหญ่ 1 ธนาคารไทยพาณิชย์ ประกาศลาออกจากธนาคาร หลังจากธนาคารไทยพาณิชย์ได้ปรับโครงสร้างสายงานธุรกิจขนาดใหญ่ครั้งใหม่ ด้วยการยุบรวมกลุ่มธุรกิจขนาดใหญ่ 1 ที่นายวรภัค เป็นผู้รับผิดชอบรวมกับกลุ่มธุรกิจขนาดใหญ่ 2 ที่นายอาทิตย์ นันทวิทยา รองผู้จัดการใหญ่อีกคนเป็นผู้รับผิดชอบ
นายวรภัคเคยเป็นผู้บริหารสูงสุดดอยช์แบงก์ และผู้จัดการใหญ่ เจ.พี. มอร์แกน เชส ประเทศไทย